მცირე სჯულისკანონი (S-143)
მცირე სჯულისკანონის ხელნაწერი S-143 დაცულია ხელნაწერთა ეროვნული ცენტრის S ფონდში. აერთიანებს სხვადასხვა კანონიკური ხელნაწერი წიგნის ტექსტურ მასალას, მათ შორის ქართულსაც. გადაწერილია 1031 წელს ცნობილი კალიგრაფის, ბასილის მიერ. მომგებელია ზაქარია ბანელი. საწერ მასალად გამოყენებულია ეტრატი. ხელნაწერი შეიცავს 204 ფურცელს, რომელთა ზომებია 19X15,5 სანტიმეტრი.